নওয়াজ শরিফ মাইন্ড গেম খেলছেন – জঙ্ঙ্গিদের বোমার ভয় দেখানোর কসরত চলছে :মাসকাওয়াত
ভারতের অবস্থা তুলনামুলকভাবে স্থিতিশীল,জঙ্গী দমনে ঢাকা সরকার অঙ্গীকারাবদ্ধ বিধায় বাংলাদেশের অবস্থাও অপেক্ষাকৃত ভালো ।
পাকিস্তানের রাজনীতি অঙ্গনে গত কয়েকদিনে বেশ কিছু চাপান-উতোর পরিস্থিতি পরিদৃস্ট হয়েছে । সংসদের দ্বিতীয় বৃহত্তম দল মুত্তাহিদা কওমী মুভমেন্ট এম কিউ এম প্রথমে সরকারের মন্ত্রীসভা থেকে বেরিয়ে যায় , পরবর্তীতে সটান গিয়ে বসে বিরোধী বেঞ্চে জোট সরকারের আগল থেকে বেরিয় গিয়ে । ঠিক এর পরপরই নিহত হন পাকিস্তানের সবচেয়ে বেশি জনসংখ্যা অধ্যুষিত রাজ্য পাঞ্জাবের গভর্ণর সালমান তাসীর তাঁরই এক দেহরক্ষির গুলিতে । এর মাত্রই একদিন পর সরকার জ্বালানির মূল্যবৃদ্ধি প্রত্যাহার করে নেবার পর মুত্তাহিদা কওমী মূভমেন্ট এম কিউ এম বিরোধী বেঞ্চ থেকে আবার সরকারী জোটের সমর্থকদের কাতারে ফিরে আসে । বলা হচ্ছে পাকিস্তানে কোনো রাজনৈতিক দলই এখন চলমান গনতান্ত্রিক ধারা ব্যাহত করতে আগ্রহী নয় । তবে , দক্ষিনপন্থীদের সমর্থপুস্ট সাবেক প্রধানমন্ত্রী নওয়াজ শরিফের পাকিস্তান মূসলিম লীগ নওয়াজ বা পি এম এল –এন এবং এম কিউ এম দলের মধ্যেকার প্রতিদ্বন্দ্বিতা আগের মতোই প্রকট বলে মনে হয় । বলা হচ্ছে , ডান ও বামপন্থী রাজনীতির পক্ষে বিপক্ষে পাকিস্তানের সমাজ জীবনেও এখন মেরূকরণ শুরূ হয়ে গিয়েছে এবং সালমান তাসীর হত্যাকান্ডের পর এ পারসেপশান আরো পরিস্কারভাবে ফুটে উঠছে । এসব বিষয় নিয়ে আমরা কথা ব’লি করাচীতে অবস্থানরত বাংলাদেশের নাগরিক , ই-বাংলাদেশ এর সম্পাদক এবং করাচির ইনস্টিটিউট অফ বিজনেস এ্যান্ড ম্যানেজমেন্টের ভিজিটিং ফ্যাকাল্টি মাসকাওয়াত আহসানের সঙ্গে । মাসকাওয়াত আহসান বলেন – কেন্দ্রে এবং সিন্ধু প্রদেশে পাকিস্তান পিপলস পার্টি পি পি পি এবং এম কিউ এমের যে জোটবদ্ধতা রয়েছে , সেটাকে ধরে রাখার জন্যে একটা দর কষাকষি চলছে । বিশেষ করে করাচিতে মেয়রের সাফল্যকে পি পি পি তেমন আমলে নিচ্ছে না এবং তারা পুরোনো আমলাতন্ত্র ফিরিয়ে আনার চেষ্টা করছে বলে , একটা সন্দেহ-সংশয় বিরাজমান রয়েছে ব’লে মাসকাওয়াত মনে করেন । ইসলাম নিয়ে ধর্মের ব্যবসা ক’রছে যে চরমপন্থীরা , তাদেরই মার্সেনারী কিলাররা , এম কিউ এম ও পি পি পি’র যূথবদ্ধতা ভাঙ্গতে চেষ্টা ক’রছে ব’লে মাসকাওয়াত আহসান উল্লেখ করেন । মাসকাওয়াত মনে করেন জনগনকে সন্তুষ্ট রাখতে না পারলে পরবর্তী নির্বাচনে পি পি পি অথবা এম কিউ এম কেউই জিততে পারবে না এবং পাকিস্তান একটি ভঙ্গূর গনতান্ত্রিক রাষ্ট্র হ’য়ে উঠতে পারে । মাসকাওয়াত আহসান মনে করেন – সদ্য প্রয়াত সালমান তাসীর চেয়েছিলেন ধর্ম ব্যবসায়িদের ধোয়াঁশা থেকে শুদ্ধ ইসলামকে বের ক’রে আনতে । কিন্তু পানজাবের গ্রাম গ্রমান্তরে জঙ্গীদের যে আস্তনা রয়েছে সেখানে জামাতে ইসলামীসহ অন্যান্য ধর্ম ব্যবসায়ি চরমপন্থী দলগুলো সালমান তাসীর হত্যাকান্ডের পর বিজয়োল্লাশ ক‘রে নওয়াজ শরীফকে ‘হিরো’ বানানোর চেষ্টা ক’রছে । মাসকাওয়াত মনে করেন – নওয়াশ শরিফ মাইন্ড গেম খেলছেন – জঙ্গীদের বোমার ভয় দেখানোর কসরত চ’লছে – বোমার ভয় দেখিয়ে পাকিস্তানকে ব্যর্থ রাষ্ট্র বানানোর চেষ্টা হ’চ্ছে । এ চেষ্টা ভারতে শীব সেনারাও চালাচ্ছে কিন্তু ভারতের অবস্থা তুলনামুলকভাবে স্থিতিশীল ব’লে মাসকাওয়াত মনে করেন – বলেন , জঙ্গী দমনে ঢাকা সরকার অঙ্গীকারাবদ্ধ বিধায় বাংলাদেশের অবস্থাও অপেক্ষাকৃত ভালো , মাসকাওয়াত তাঁর মূল্যায়নে বলেন ।